İlk öncə vurğulayım ki, qanun layihəsi ikinci oxunuşa hazırlanarkən bir sıra maddələrdə redaktə xarakterli düzəlişlər edilmiş, qanun layihəsinin dilinin sadələşdirilməsinə diqqət yetirilmişdir. Mühüm dəyişikliklərdən biri 5.1-ci maddənin yeni redaksiyada verilməsi ilə bağlıdır. Belə ki, birinci oxunuşa təqdim olunan variantda deyildiyi kimi, yüklülük sahibinin yüklülüyü üçüncü şəxsə açıqlaması yüklülüyün etibarlığına təsir göstərmir. Başqa sözlə, yüklülüyün üçüncü şəxslərə açıqlanması əvvəl könüllü xarakter daşıyırdı, indi isə bu müddəa daha da konkretləşdirilir və yeni redaksiyada verilir.